Jaunburtnieku skola
Jaunburtnieku skola, agrāk — Zaltiņi, ir ciems Valmieras novada Bērzaines pagastā. Izvietojies pagasta rietumos pie autoceļa V193 3 km no pagasta centra Bērzaines, 21 km no Kocēniem un 122 km no Rīgas. Apdzīvotā vieta izveidojusies ap 1875. gadā dibināto Jaunburtnieku skolu un veco pagastmāju. 1939. gadā celtā jaunā skolas ēka ir vietējas nozīmes kultūrvēstures piemineklis.